28 Nopémber itu apa sih? Jelaskan dalam bahasa sunda ya

28 Nopémber nyaéta poé ka-332 dina sataun (ka-333 dina taun kabisat) dina kalénder Gregorian, sésana 33 poé.

1821 – Poé kamerdékaan Panama: Panama misah ti Spanyol sarta gabung ka Gran Columbia.

1862 – Perang Sodara Amérika: Dina Patempuran Cane Hill, pasukan Union dina pimpinan Jéndral James G. Blunt ngéléhkeun pasukan Jéndral John Marmaduke ti Konféderasi.

1885 – Kameunangan Bulgaria dina Perang Sérbia-Bulgaria, ngaalatankeun Unifikasi Bulgaria jeung Rumella Wétan.

1895 – Balap mobil munggaran di Amérika jauhna 54 mil ti Jackson Park Chicago nepi ka Evanston, Illinois. Frank Duryea menang dina waktu kurang leuwih sapuluh jam.

1899 – Perang Boer Kadua: Barisan pasukan Inggris campuh ngalawan pasukan Boer dina Patempuran Leuwi Modder; najan urang Boer malundur, Inggris nandangan korban tohaga.

1908 – Hiji tambang ngabeledug di Marianna, Pennsylvania, nelasan 154 jalma, sarta ngan saurang nu salamet.

1912 – Albania nyatakeun merdéka ti Kasultanan Turki Ustmani.

1917 – Majelis Provinsial Éstonia nyatakeun kamerdékaan Éstonia.

1920 – FIDAC (The Interallied Federation of War Veterans Organisations / Féderasi Antar Sakutu Organisasi Véteran Perang), mangrupa organisasi véteran internasional munggaran, diadegkeun di Paris, Perancis.

1920 – Panyerangan Kilmichael: Pasukan Republik Irlandia (singk. Inggris IRA), nyerang konvoy bebekelan Inggris sarta nelasan 17 jalma.

1942 – Di Boston, Massachusetts, kahuruan di klub peuting Cocoanut Grove nelasan 492 jalma.

1943 – Perang Dunia II: Konferensi Téhéran: Présidén AS Franklin D. Roosevelt, PM Inggris Winston Churchill sarta PM Soviét Joseph Stalin masamoan di Téhéran, Iran, pikeun ngabadamikeun strategi perang.

1958 – Misil balistik antarbenua (singk. Inggris ICBM) SM-65 Atlas, misil munggaran nu hasil dipesatkeun, dijieun ku AS sarta asup kana golongan kulawarga rokét Atlas.

1960 – Mauritania merdéka ti Perancis.

1966 – Michel Micombero ngarugrugkeun pamaréntahan monarki Burundi sarta ngajadikeun dirina présidén nu kahiji.

1967 – Pulsar munggaran (PSR B1919+21, dina rasi bintang Vulpecula) katimu ku dua astronom, Jocelyn Bell Burnell jeung Antony Hewish.

1971 – Wasfi al-Tal, Perdana Menteri Yordania, ditelasan ku unit Black September PLO.

1975 – Timor Wétan nyatakeun merdéka ti Portugis.

1979 – Air New Zealand Flight 901, pasawat jét DC-10 nu ngapung ngaliwatan Antartika, murag di Gunung Erebus, nelasan sakabéh 257 jalma di jero kapal.

1980 – Operasi Morvarid dina Perang Iran – Irak, sajumlah gedé kapal perang Irak diancurkeun ku kapal perang Iran di Teluk Parsi. (Dipiéling di Iran minangka Poé Angkatan Laut).

1987 – Pasawat South African Airways Flight 295 murag di Samudra Hindia, nelasan kabéh 159 jalma na jero kapal.

1990 – PM Inggris Margaret Thatcher mundur tina kapamingpinan Partéy Konservatif, ku kituna, tina perdana menteri ogé. Manéhna digantikeun di dua posisi éta ku John Major.

1991 – Ossetia Kidul nyatakeun merdéka ti Georgia.

2002 – Pangebom bunuh diri ngajelegurkeun hotel nu Israél di Mombasa, Kenya; sedeng babaturanna gagal dina usahana muragkeun pasawat Arkia nu Pausahaan Pangapungan Israél ku misil darat udara.

2014 – Tukang témbak masang tilu bom di tengah masjid di Kota Kano, kaléreun Nigeria, nelasan saheunteuna 120 jalma.

2016 – Pasawat séwaan Avro RJ85 nu mawa 77 jalma, kaasup tim sépakbola Chapecoense, murag di deukeut Medellin, Kolumbia.